**13/2016**

**פרוטוקול ישיבת וועד שהתקיימה ביום ד' 23 בנובמבר 2016**

הישיבה התקיימה בבית דובי רול. נקבעה לשעה 21:00 והתחילה בזמן.

**משתתפים**: חברי הועד הנבחר: דובי רול, מיכל ארנון, רחל גור, מיכל מויאל, אייל גילת, גיא רותם ואביבה לוי.

**נוכחים**: מוטי אברג'יל, שוש זילברבוש, ענת וולקני, רוני קוריאל, אורלי גלעד.

**סדר יום:**

1. **אישור פרוטוקול מיום 25.09.16**
2. **הצל"ח עדכוני חינוך + התקדמות בקיצוץ התקציבי - ידון בישיבה הבאה.**
3. **טיפוח ושימור שטחי ציבור ענת וולקני**
4. **פתיחת מכרז חדש גינון – נידון בסעיף 2.**
5. **פינות מחזור.**
6. **אסיפת תושבים שנתית.**
7. **שילוט לרחובות.**
8. **תקציב לרכז פרויקט עתיד – עשור ליישוב.**
9. **עדכון בנושא הסתדרות העובדים .**
10. **העברת תקציב מתרבות – תפוח בדבש לטובת רכישת כלי נגינה.**
11. **קהילנט – שינוי תפעול היישוב בדרך מקוונת.**
12. **ביוב נווה צין.**
13. **שינוי ארגוני בניהול היישוב – נידון בסעיף 2.**
14. **בקשה של אפרת לצאת ללימודים.**
15. **בקשה להלוואה מאחת העובדות**
16. **העלאת שכר מנהלת היישוב**
17. **שונות**

**דיון:**

1. **אישור פרוטוקול מיום 25.09.16 –** הפרוטוקול אושר פה אחד.
2. **טיפוח ושימור שטחי ציבור ענת וולקני –**

ענת: מבקשת לדעת כיצד מתנהלת העבודה מול שמוליק?

לשמוליק יש חוזה עבודה אל מול הועד. הועד מודע לבעיות שאיתן מתמודד הקבלן וכתוצאה מכך היישוב אינו נראה טוב. הוחלט כי יוצאים במכרז חדש למתן שירותים בתחום הגינון, הניקיון והאחזקה. מקווים ששינוי זה יביא לשיפור משמעותי בנראות היישוב.

ענת: מבקשת לדעת מי אחראי על לב היישוב?

התאגיד הוא בעל הקרקע אך אינו נותן מענה בנושא גינון וניקיון, ועד היישוב לקח על עצמו טיפול בשטחי המרכז, מתוך הבנה שזה לב היישוב ויש לתת מענה.

ענת: האם הגופים שמארחים ביישוב מכניסים כסף לקופת היישוב? (כגון: ביס"ש, מכינה...)

לא, יש מהלך יחד עם המועצה לשנות את הגזירה. ברור לחברי הועד כי יש לנכס נכסים לוועד ולהיות עצמאיים כלכלית.

1. **פינות מחזור –** דובי מבקש לשקול אפשרות של סגירת כל פינות המיחזור ולהקים פינת מיחזור אחת גדולה אליה יאספו כל חומרי המיחזור. פינות המיחזור היום נראות רע. יש קושי לטפל בפינות המיחזור ביישוב.

לא צריך להעניש את התושבים שכן ממחזרים, תושבים לא יתחילו להתנייד לפינת מיחזור אחת. לא לכולם יש אפשרות לנסוע ברכב עם הדברים. בפגישה עם אביבה ועלית נאמר כי המועצה מודעת שהחוזה אינו מתאים, יש כבר מגעים עם תאגיד המיחזור תמיר. השאלה המהותית היא האם אנחנו מעוניינים שיהיה מיחזור ביישוב או לא? יש פתרונות אחרים להפיכת המדרשה למקום נקי, חינוך, הסברה, ענישה (פקח). אפשר להפוך את הפינות לאסטטיות ומזמינות. המועצה מקדמת פרויקט להצבה של פחים מוטמנים בכל היישוב. העניין קשור לחינוך התושבים. עולה רעיון ליצור שיתוף פעולה עם ילדי התיכון והיסודי, שיקחו על עצמם את ניראות פינות המיחזור. מסוף ינואר ילדי התיכון נכנסים לזמן עדלאידע... אינם פנויים.

רחל הציעה לרתום את התושבים בכל שכונה לייפוי פינת המחזור בשכונתם וקיבלה את הסכמת אביבה לצאת לדרך עם הפרויקט .

גיא אחראי לפנות לתיכון ולבדוק אפשרות שיקחו על עצמם פרויקט של פינות המיחזור.

**הוחלט:** להשאיר את פינות המיחזור כפי שהם ולא לעשות כרגע שינוי.

1. **אסיפת תושבים שנתית נקבעה תאריך ל 14/12/16 -** התאריך יתפרסם במידעון, נושאים שיעלו: קיצוץ התקציב לקראת ביטול מעמד עיר עולים יציג ערן דורון מנכ"ל המועצה, מצגת תקציב 2016, מה עשינו בשנה האחרונה, שינוי סדרי עדיפויות בתקציב הועד. לפרסם במידעון, מיילים, סמס, דואר...
2. **שילוט לרחובות -** ערן דורון מנכ"ל המועצה יעלה את הבקשה לתב"ר בקדם מליאה. סה"כ העלות 120 אל"ש... כאשר הועד יתן חצי והמועצה חצי. באחריות שוש לוודא כי הנושא עולה בהקדם במליאה ולדחוף לאישור בקשה זו.
3. **תקציב לרכז פרויקט עתיד – עשור ליישוב –** מדובר במשרה חלקית של כ 60 אל"ש בשנה. מכוון שהתקציב עדיין לא ברור לשנת 2017, יש קושי לקבל החלטה בנושא. זו ההשקעה הכי חשובה ליישוב כרגע. יתכן וצריך לחשוב על המשרה הזו בעוד חודשיים כשנדע מה תקציב היישוב והאם יש תקציב לנושא. חשוב להתחיל את התהליך עכשיו, להגדיר את התפקיד, אורלי תבדוק תקציבית.

**הצבעה:** האם הועד מאשר הגדרת תקציב לטובת רכז עתיד ליישוב.

**1 נמנע**

**1 נגד**

**5 בעד**

1. **עדכון בנושא הסתדרות העובדים –** לאחר פגישה עם הסתדרות העובדים ומרכז המועצות האזוריות יצא מכתב לעובדות: במידה והמועצה תאשר, אזיי 4 עובדות יעברו להעסקה של המתנ"ס ועם שאר העובדות יתחיל משא ומתן על תנאי שכר. יש לסכם כי המועצה לא תנייד את העובדות למקומות עבודה אחרים. יש לבדוק את החזרת מערכת הגנים למועצה.
2. **העברת תקציב מתרבות – תפוח בדבש לטובת רכישת כלי נגינה –** היה קיצוץ בתקציב ראש השנה על מנת לאפשר לקנות כלי נגינה עבור חדר מוסיקה. מבקשים שטל וגנר יכתוב מי המשתמש העיקרי בחדר המוסיקה ואז הועד יקבל החלטה. רחל תפנה אל טל בבקשה.
3. **קהילנט –** שינוי תפעול היישוב בדרך מקוונת – אייל מציג את העלויות של קהילנט אל מול המערכות הקיימות היום. מצורפת המצגת של אייל. רחל מציגה את אפשרויות השדרוג . מבקשים לזמן את צור לישיבת הועד הבאה.
4. **ביוב נווה צין –** רחל הבטיחה להשיג את תוכניות הביוב של נווה צין, לאחר מכן נקבע פגישה עם יענקלה מוסקוביץ, במטרה להסדיר את הגלישות החוזרות ונשנות במערכת.
5. **בקשה של אפרת לצאת ללימודים -** אפרת מבקשת לצאת ללימודי חשבי שכר באוניברסיטה. השאלה היא האם אנחנו מעוניינים לשדרג עובד בתחומו. אורלי תבדוק מול אפרת מה הציפיות שלה, האם יום העבודה יהיה על חשבון העובד או המעסיק? מבקשים אופק של מספר שנים. אפרת תשלם את הסכום הכולל ובמשך שנתיים יוחזר הסכום כל חודש במשכורת.
6. **בקשה להלוואה מאחת העובדות –** אחת מעובדות הגנים מבקשת הלוואה של 30 אל"ש. במידה ומבחינת החוק מותר לועד לפתוח קרן הלוואות, הדבר יישקל שוב. הוחלט כי לאחר סיום הסדר סכסוך העבודה עם העובדות הועד יתכנס לדון בנושא שוב.
7. **העלאת שכר מנהלת היישוב –** כרגע לא מאושר.
8. **שונות –** אלה ברנד לוי מציגה את הבעיה של מחסור בשבילי אופניים מהשכונות למרכז היישוב. שביל האופניים שסומן בנווה בוקר א' מבורך אך הילדים אינם משתמשים בו. יש חשיבות גבוהה ליצור שביל בטוח לרוכבי אופניים. משרד השיכון אישר לפתח את כביש 14 (בין המעונות לנווה בוקר א' ). זה יקח קצת זמן. צריך לחשוב אם יש פתרון ביניים לבעיה.

יש לוודא מול משרד השיכון כי פיתוח שביל אופניים לאורך כביש 14 יקבל עדיפות עליונה.

השיטור הקהילתי מוכן להתגייס לעניין.

הוחלט שהועד בשיתוף עם צוות צח"י, רבש"מ היישוב והשיטור הקהילתי, יסגרו את כביש 14 בין השעות 7:30 ל 8:15. באחריות אדם.

רשמה: **אורלי גלעד**